Cinc encaputxats assalten un mas a Vilanna, encanonen l'amo amb una pistola i amenacen amb tallar-li un dit
Els lladres, que s'han endut un botí d'uns 800 euros, han lligat el propietari i els masovers amb brides
Els Mossos d'Esquadra busquen cinc encaputxats que aquesta passada matinada han assaltat un mas a Vilanna, al terme de Bescanó (Gironès).
Els lladres, que parlaven amb accent sud-americà, han sorprès el propietari mentre dormia, l'han lligat amb brides i l'han encanonat amb una pistola.
Després, li han exigit que els entregués els diners que suposadament havia fet amb la venda d'una nau.
Quan la víctima els ha dit que no en tenia, els assaltants l'han amenaçat amb tallar-li un dit amb unes tisores de grans dimensions.
De fet, li han arribat a fer una ferida.
Després de regirar la casa, els lladres s'han endut 800 euros i el seu telèfon mòbil.
Abans de marxar, els assaltants han dut la víctima a la casa on hi viu el matrimoni que fa de masovers.
Han colpejat l'home i han marxat deixant-los tots tres lligats amb brides.
Nou assalt violent a les comarques gironines.
I precisament, de nou, a l'àrea de Bescanó.
Cinc lladres tapats amb guants i passamuntanyes han entrat al Mas Can Bonic de Vilanna aquesta matinada.
Eren cap a les cinc de la nit quan els assaltants han accedit a l'interior de la casa i han sorprès el seu propietari dormint.
L'amo del mas viu sol a l'habitatge (tot i que al davant, en una altra casa, s'hi està el matrimoni que fan de masovers de Can Bonic).
Els lladres, que parlaven amb accent sud-americà, portaven tres pistoles, una escopeta i un ganivet de grans dimensions.
Els assaltants han reduït el propietari del mas i l'han lligat amb brides.
Després, l'han encanonat posant-li una pistola al cap i li han exigit que els donés diners i que els digués on era la caixa forta.
En teoria, els lladres havien vigilat els moviments de l'amo del mas perquè, directament, li han reclamat que els donés allò que havia tret de la venda d'una nau.
Quan la víctima els ha respost que no tenia diners, els assaltants han amenaçat amb tallar-li un dit.
Han agafat unes tisores de grans dimensions i, per intimidar-lo, li han arribat a fer alguna ferida.
Després, els lladres han regirat el mas i s'han endut uns 800 euros en efectiu, la cartera de la víctima i el seu telèfon mòbil.
Per una finestra
Abans de marxar, els cinc assaltants també han entrat a la casa dels masovers.
Han sortit a fora de Can Bonic, portant la víctima lligada amb brides, i s'han dirigit cap a aquest segon habitatge (on hi viu un matrimoni d'origen indi).
Els agressors han agafat una escala, han pujat fins a una finestra que es troba a uns 4 metres d'alçada i han trencat un vidre.
Un cop a dins, i després de sorprendre el matrimoni, han agredit el masover clavant-li un cop al front.
Després, també els han lligat a ell i a la seva dona amb brides.
Els cinc assaltants han fugit emparant-se en la foscor de la nit.
Han deixat l'amo del mas tancat al lavabo i els masovers a l'habitació.
Abans de fer-se fonedissos, però, han punxat les rodes dels cotxes de les víctimes, per evitar que els poguessin fer servir.
Al cap d'una estona, el propietari de Can Bonic s'ha pogut desfer de les brides, ha alliberat els masovers i ell mateix ha donat l'alerta al 112.
Els Mossos d'Esquadra han obert una investigació i treballen per localitzar els assaltants.
Al jardí del mas, la policia ha trobat una escopeta (que els lladres mateixos havien agafat de dins la casa), una pota de cabra de grans dimensions i una bossa (amb roba i brides al seu interior).
Quart assalt en pocs mesos
El d'aquest diumenge és el quart robatori violent que comet un grup d'encaputxats en aquesta zona amb tan sols tres mesos de diferència.
A principis de juliol, uns lladres van entrar al restaurant L'Estanc Nou d'Estanyol, van amenaçar els propietaris amb armes i van endur-se'n joies i uns 7.000 euros en efectiu.
A finals d'aquell mes, un grup de lladres van irrompre a casa d'un empresari situada al Pla de Trullàs de Vilanna.
Els van amenaçar amb una pistola tant a ell com a la seva filla, es van endur 1.200 euros i aparells de televisió.
Finalment, a finals d'agost, cinc homes van irrompre a l'habitatge dels amos de la rostisseria La Cresta, situat a Bescanó mateix.
Els encaputxats van sorprendre el matrimoni i el seu fill dormint, els van amenaçar amb ganivets i es van endur un botí de més de 10.000 euros.
Per assegurar-se la fugida, van marxar deixant les víctimes lligades amb roba i cordills.
Els Mossos d'Esquadra cerquen les cinc persones que aquesta passada nit han assaltat amb violència una masia de Vilanna. Suposadament, havien vigilat el propietari, puix que li han demanat els diners de la venda d'una nau. L'han deixat lligat amb brides, a ell i al matrimoni de masovers, després d'haver punxat les rodes dels cotxes de la masia.
Aquesta matinada, cinc encaputxats han assaltat un mas de Vilanna, al Gironès. Els assaltants han sorprès l'amo mentre dormia, l'han lligat amb unes brides i l'han apuntat amb una pistola. Quan l'amo els ha dit que no tenia els diners que buscaven, l'han amenaçat de tallar-li un dit. S'han endut 800 euros i també han assaltat la casa dels masovers.
Uns lladres han assaltat el mas Can Bonic a Vilanna (Bescanó). Els lladres encaputxats semblaven conèixer els moviments de l'amo perquè li han exigit uns diners en concret. Sense aconseguir el seu objectiu, s'han endut vuit-cents euros i altres béns de la víctima. Es tracta del quart robatori violent comès per encaputxats a la zona en els últims tres mesos.
Els Mossos d'Esquadra busquen cinc encaputxats que aquesta passada matinada han assaltat un mas a Vilanna, al terme de Bescanó (Gironès).
Els lladres, que parlaven amb accent sud-americà, portaven tres pistoles, una escopeta i un ganivet de grans dimensions.
En teoria, els lladres havien vigilat els moviments de l'amo del mas perquè, directament, li han reclamat que els donés allò que havia tret de la venda d'una nau.
El d'aquest diumenge és el quart robatori violent que comet un grup d'encaputxats en aquesta zona amb tan sols tres mesos de diferència.
Els Mossos d'Esquadra busquen cinc encaputxats que aquesta passada matinada han assaltat un mas a Vilanna, al terme de Bescanó (Gironès). 
Els lladres, que parlaven amb accent sud-americà, han sorprès el propietari mentre dormia, l'han lligat amb brides i l'han encanonat amb una pistola.
Després, els lladres han regirat el mas i s'han endut uns 800 euros en efectiu, la cartera de la víctima i el seu telèfon mòbil.
El d'aquest diumenge és el quart robatori violent que comet un grup d'encaputxats en aquesta zona amb tan sols tres mesos de diferència.
Els Mossos d'Esquadra busquen cinc encaputxats que aquesta passada matinada han assaltat un mas a Vilanna, al terme de Bescanó (Gironès). 
En teoria, els lladres havien vigilat els moviments de l'amo del mas perquè, directament, li han reclamat que els donés allò que havia tret de la venda d'una nau.
Després, els lladres han regirat el mas i s'han endut uns 800 euros en efectiu, la cartera de la víctima i el seu telèfon mòbil.
El d'aquest diumenge és el quart robatori violent que comet un grup d'encaputxats en aquesta zona amb tan sols tres mesos de diferència.
Els Mossos d'Esquadra busquen cinc persones que han assaltat, encaputxats i armats, una masia aquesta nit a Vilanna.
Els Mossos d'Esquadra busquen els cinc encaputxats que han assaltat un mas de Vilanna, al Gironès, aquesta passada matinada.
Un grup d'encaputxats assalten i roben violentament a un mas de Vilanna després d’haver sotmès a vigilància al propietari.